OKRESNÁ PROKURATÚRA BRATISLAVA I 
Kvetná 13, 820 05 Bratislava 2	

Číslo: 1 Pv 578/15/1101-25	Bratislava I  07.11.2016
EEČ: 2-8-216-2016

U Z N E S E N I E

Trestná vec:	obv. XXXXX 
Trestný čin:	Prečin Sprenevera podľa § 213 odsek 1 Trestného zákona 

Rozhodol: 	prokurátor Okresnej prokuratúry Bratislava I

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 1547/18 XXXXX, Slovensko
väzba: nie
a
poškodenou:  
1.	XXXXX, XXXXX 
sídlo: XXXXX, XXXXX 0 XXXXX, Slovensko
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 2 033,95 € 

Peňažná suma určená na všeobecne prospešné účely: 50 € 

Konkrétny adresát peňažnej sumy určenej na všeobecne prospešné účely: Občianske združenie Sloboda Zvierat, Mlynské Nivy 37, 811 09 Bratislava, IČO: 31948201
 
Suma odovzdaná štátu na peňažnú pomoc obetiam trestnej činnosti: 50 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 1547/18 XXXXX, Slovensko
väzba: nie
ktorý je trestne stíhaný pre trestný čin:
- Prečin Sprenevera podľa § 213 odsek 1 Trestného zákona

realizované policajtom Obv.odd. PZ Staré mesto - Stred pod spisovou značkou ORP-1422/SMS-B1-2015.

na tom skutkovom základe, že: 
obvinený ako zamestnanec recepcie hotela AXXXXX v BXXXXX na MXXXXX ul. č. 9 dňa 28.09.2015 v čase o 13.09 h po tom ako prevzal finančnú hotovosť od zákazníka ako platbu za ubytovanie a služby s ním spojené vo výške 761 eur, túto platbu v pokladničnom systéme hotela AXXXXX zaevidoval ako úhradu platobnou kartou cez terminál a hotovosť následne neodovzdal do pokladne a túto si ponechal a následne dňa 29.09.2015 pokračoval v konaní tým spôsobom, že po tom ako v čase 09.53 h prevzal od zákazníka finančnú hotovosť vo výške 107,30 eur ako platbu za ubytovanie a služby s ním spojené, v čase 09.54 h prevzal od zákazníka finančnú hotovosť vo výške 319,30 eur ako platbu za ubytovanie a služby s ním spojené, v čase 09.56 h prevzal od zákazníka finančnú hotovosť vo výške 329,20 eur ako platbu za ubytovanie a služby s ním spojené, tiež v čase o 10.00 h prevzal od zákazníka finančnú hotovosť vo výške 197,30 eur ako platbu za ubytovanie a služby s ním spojené, v čase 10.01 h prevzal od zákazníka finančnú hotovosť vo výške 98,65 eur ako platbu za ubytovanie a služby s ním spojené a v čase 10.04 prevzal od zákazníka finančnú hotovosť vo výške 221,20 eur ako platbu za ubytovanie a služby s ním spojené, pričom uvedené platby prevzaté od zákazníkov v celkovej výške 2 033,95 eur si následne obvinený ponechal a neodviedol ako tržbu do pokladničného systému hotela Avance, a teda obvinený svojím konaním spôsobil poškodenej spoločnosti XXXXX, XXXXX, XXXXX, IČO: XXXXX celkovú škodu vo výške 2 033,95 eur. 
 
Odôvodnenie:

Uznesením povereného príslušníka Obvodného oddelenia Policajného zboru Bratislava Staré Mesto - stred (ďalej len „poverený príslušník“) ČVS:ORP-1422-B1-2015 zo dňa 29.01.2016 bolo podľa § 199 odsek 1 Trestného poriadku začaté trestné stíhanie pre prečin sprenevery podľa § 213 odsek 1 Trestného zákona. Následne dňa 08.03.2016 poverený príslušník podľa § 206 odsek 1 Trestného poriadku vzniesol obvinenie XXXXX pre prečin sprenevery podľa § 213 odsek 1 Trestného zákona na tom skutkovom základe, ako je uvedené v predmetnom rozhodnutí. 

	Preskúmaním príslušného spisového  materiálu  som  zistil,  že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu uvedenú v ustanovení § 220 odsek 1 Trestného poriadku. 

Obvinený XXXXX pri svojom výsluchu dňa 27.07.2016 slobodne, vážne a určito vyhlásil, že spáchal skutok, pre ktorý je trestne stíhaný a súhlasil so schválením zmieru podľa § 220 a nasl. Trestného poriadku. Konateľ poškodenej spoločnosti XXXXX, XXXXX, XXXXX, IČO: XXXXX, DXXXXX ŠXXXXX, pri výsluchu dňa 03.08.2016 taktiež vyjadril súhlas so schválením zmieru, a zároveň si uplatnil nárok na náhradu škody v trestnom konaní vo výške 2 033,95 eur. Na základe pokynu prokurátora z 22.08.2016 došlo k vykonaniu mediácie probačným a mediačným úradníkom. Zo záverečnej správy k výkonu mediácie zo dňa 05.10.2016 a k nej pripojeného vyhlásenia obvineného o spáchaní skutku a potvrdenia o úhrade škody na účet poškodeného je zrejmé, že obvinený vyhlásil, že spáchal  skutok, pre ktorý je trestne stíhaný tak, ako je uvedený v spise Okresnej prokuratúry XXXXX I pod sp. zn. 1 Pv 578/2015/1101, kvalifikovaný ako prečin sprenevery podľa § 213 odsek 1 Trestného zákona, pričom nie sú odôvodnené pochybnosti o tom, že toto vyhlásenie bolo vykonané slobodne, vážne a určito, a súčasne uhradil poškodenému škodu v celkovej výške 2 033,95 eur. Zároveň sa obvinený pred probačným a mediačným úradníkom zaviazal zložiť na účet Okresnej prokuratúry XXXXX I sumu vo výške 100 eur určenú v jednej polovici na peňažnú pomoc obetiam trestnej činnosti a v druhej polovici na účet ním zvoleného občianskeho združenia. Tieto finančné prostriedky na účet prokuratúry dňa 04.10.2016 aj poukázal, pričom prokurátor považuje uvedenú sumu za dostačujúcu a primeranú závažnosti spáchaného prečinu.       

Z odpisu registra trestov je zrejmé, že obvinený XXXXX doposiaľ nebol súdne trestaný.

Z výpisu z Ústrednej evidencie priestupkov Ministerstva vnútra Slovenskej republiky je zrejmé, že obvinený XXXXX bol v minulosti viackrát právoplatne riešený a postihnutý v priestupkovom konaní, pričom vo všetkých prípadoch išlo o porušenie pravidiel cestnej premávky podľa zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov.
 
Vzhľadom na povahu a závažnosť spáchaného prečinu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, som dospel k záveru, že skutok, ktorého sa obvinený XXXXX dopustil, a ktorý vykazuje znaky prečinu sprenevery podľa § 213 odsek 1 Trestného zákona, bol len zrejmým vybočením z medzí inak riadneho života, ktorý menovaný doposiaľ viedol, a teda takýto spôsob rozhodnutia považujem v danom prípade za dostačujúci.

Na základe hore uvedených skutočností mám za to, že zákonné podmienky pre schválenie zmieru a zastavenie trestného stíhania sú splnené, a preto bolo rozhodnuté tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

JUDr. Rastislav Hruška 
prokurátor